  Виталий Пронин Можга ёросысь Бадӟым Уча гуртысь школалэн стадионаз та нуналъёсы шулдыр - 11-тӥ классэ потэм 9 кузя пиос вылазы военной дӥсен йыг-йыг вамышъяло строен, пыӵал тӥрлыкез киязы возьыны дышетско.Ма, кызьы сотэк! Тани-тани школазэс йылпумъялозы, Атыкай музъеммес утьыны дыр вуоз. Соин ик школаысен ик армилы дась луоно. Та ласянь пиосты нодъя Николай Иванович Соловьёв - Бадӟым Уча школаын 25 ар ӵоже ини пиналъёсты ОБЖ-лы дышетӥсь.- Азьвыл аръёсы школаын ӟеч радъямын вал начальной военной подготовка, - вера Николай Иванович. - Соку пиосты куаш-куаш дышетылӥмы ожмаськыны, кышкытлыклэсь утиськонлы. Табере та удыслы школаын ичигес дыр висъяське ни. Мукет улосъёсысь школаосын талы воксё уг дышето, но Удмуртия йыгмыт возиське - пиосмес школаысен ик дышетӥськомы армилы, мугорзэс кыдатӥськомы. Тани вить нунал куспын соос нормативъёс сёто: 3 иськеме но сю метре бызьыло, ӝуткасько, граната лэзьяло. Та быгатонлыкъёссэс чакласа ик, мон соослы ОБЖ предметъя оценка пуктӥсько...Стадионэ люкаськем пиос киязы кема бергатӥзы Калашников автоматлэсь макетсэ. Дышетскизы сое сэрттыны-бичаны, ыбылӥськыны. Ярам ай, таӵеез ке но вань, макет ке но, дуныз 7 сюрс манетлэсь ортче, пальпотыса шуиз Николай Иванович. Таӵеез но ӧй луысал ай, Бадӟым Учаысь «Россия» огазеяськонлэн кивалтӥсез Аркадий Вершинин школалы сое кузьмаз.Пусйыны кулэ: пиос асьсэос сюлмаськыны кулэ форма шедьтон сярысь. Ярам, ӟеч муртъёсын дунне бырымтэ, юрттћзы џыжы-выжыоссы.Ёросысь 19 школаосысь военной лагерьёсысь 50 кузя пиос туннэ вазь ӵукна ик ширтӥзы Кизнерысь воинской часте. Отын ини соос киязы возёзы зэмос ож тӥрлыкез.Елена Никитина. Теги: Можга Школа  